**Kombinācija** (latīņu: *combinatio* — savienojums) šaha spēlē ir forsēts variants ar dažādu taktisku paņēmienu izmantošanu, kuru realizācija parasti saistīta ar figūru vai bandinieku upurēšanu.

Jautājums vai upuris ir obligāta kombinācijas pazīme ir strīdīgs. Piemēram, Em. Laskers un P. Romanovskis uzskata, ka upuris izvedot kombināciju nav obligāts, bet M. Botviņņiks, ka "kombinācija ir forsēts variants ar upuri".

Katrā kombinācijā var saskatīt:

* motīvu vai stāvokli, kas norāda uz kombinācijas iespējamību;
* ideju — kombinācijas izpildes paņēmienu;
* mērķi — kombinācijas rezultātu.

Piemēri
-------

### Kombinācijas pret karali

**1. piemērs**  
**Adamss—Torre**  
 Ņuorleāna, 1920Gājiens baltajiem.
**2. piemērs**  
**Kradoks—Mizess**  
Londona, 1939Gājiens baltajiem.
**1. piemērs**
**1. Dg4!** Aizvilināšanas upuris. **1. ... Db5** Melnie nevarēja ņemt dāmu 1. ... Dxg4, jo sekotu 2. Txe8+ Txe8 3. Txe8#. Nederēja arī 1. ... Dd8 2. Dxc8! Txe2 (2. ... Dxc8 3. Txe8) 3. Dxd8+ Lxd8 4. Txe2+-. **2. Dc4!!** Aizvilināšana turpinās. Mēģinājums padzīt melno dāmu no torņa e8 aizsardzības ar 2. a4?? būtu bijusi rupja kļūda, jo pēc 2. ... Dxe2! 3. Dxc8 (3. Txe2 Tc1+) 3. ... Dxe1+ 4. Zxe1 Txc8 uzvarētu melnie. **2. ... Dd7 3. Dc7!! Db5 3. a4! Dxa4** Tagad neglābj 3. ... Dxe2, jo pēc 4. Txe2! baltie uzvar. **5. Te4! Db5 6. Dxb7!** Melnie padevās, jo diagonālē a4-e8 visus lauciņus apdraud balto figūras un dāmas zaudējums vai mats uz e8 kļuvis nenovēršams.

**2. piemērs**
Partijā Kradoks — Mizess baltie turpināja **1. Zxf6+**, un gaidīja atbildi 1. ... gxf6. Melnie negaidīti turpināja **1. ... Dxf6!** Uzskatot pretinieka gājienu par rupju kļūdu, baltie pasteidzās vairot materiālos ieguvumus: **2. Lxc6+? bxc6 3. Dxb8+ Kd7 4. Dxh8**, tomēr pēc **4. ... Df3!** tiem nācās konstatēt, ka to karalis atrodas mata tīklā. Draud mats uz e2 un apdraudēts tornis h1. Neglābj 5. 0-0, jo pēc 5. ... Lh3 mats uz g2 nav novēršams. Baltos neglāba arī karaļa bēgšanas mēģinājums **5. Kd1 Dxe2+ 6. Kc2 Dxc4+ 7. Kb1 Dd3#**.

### Kombinācijas pret citiem objektiem

**3. piemērs**  
**Blaus — Donners**  
Amsterdama, 1958Gājiens baltajiem.
**4. piemērs**  
**Gligoričs — Sabo**  
Venēcija, 1948Gājiens baltajiem.
**3. piemērs**
**1. Txd6!** Baltie kombināciju sāk ar kvalitātes upuri, kura mērķis ir ievilināt melno dāmu uz lauciņa d6. **1. ... Dxd6 2. fxe5** Bandinieka dakšiņa, tas vienlaicīgi uzbrūk dāmai d6 un zirdziņam f6. Lai glābtu zirdziņu melnie nospēlēja **2. ... Dxe5** un pēc **3. Lf4** bija spiesti padoties, jo dāmas zaudējums nav novēršams.

**4. piemērs**
Baltie turpināja **1. Td6!** ar draudu 2. Dxe5+ Kf7 3. Df6#. Melnie spiesti figūras upuri pieņemt **1. ... Lxe7 2. Lxe7 Dxe7**, bet seko **3. Td7!!**. Atklātais uzbrukums ar vienlaicīgu saistību melno dāmai. Tagad pēc 3. ... Lxd7, seko 4. Dxe7+, bet pēc 3. ... Dxd7 4. cxd7, tādēl melnie padevās..

Atsauces
--------

1. ↑  *Шахматы: Энциклопедический словарь / Гл. ред. А.Е. Карпов*. Москва : Советская энциклопедия. 1990. 165. lpp. ISBN 5-85 270-005-3. (krieviski)
2. ↑  П. Романовский. «Глава первая. Что такое комбинация». *Миттельшпиль* (krievu). Москва : Физкультура и спорт, 1963. 3.—6. lpp.
3. ↑  М. М. Ботвинник. «К вопросу об определении комбинации». *Аналитические и критические работы 1928—1986: Статьи, воспоминания* (krievu). Москва : Физкультура и спорт, 1927. 65. lpp.
4. ↑  Partija Edvīns Adamss—Karloss Torre
5. ↑  Partija Džeimss Kradoks—Žaks Mizess
6. ↑  Partija Makss Blaus — Johanness Donners

Papildu literatūra
------------------

* Aleksandrs Koblencs. «II daļa. Taktika». *Šacha skola*. Rīga : LVI, 1951. 149.—224. lpp.
* «7. nodaļa. Latvijas šahistu kombinācijas». *Latvijas šahistu jaunrade*. sast. N. Žuravļevs, I. Dulbergs, G. Kuzmičovs. Rīga : Avots. 1980. 109.—132.. lpp.
* *Latvian chess plauers 100 combinations*. Rīga : Drukātava. 2011. ISBN 978-9984-853-41-3.

Ārējās saites
-------------

* Beautiful combinations (angliski)
* Edward Winter. *What is a Chess Combination?* (angliski)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * s
* d
* l
Šaha taktika |
| --- |
|  |
| Šaha termini | Baterija • Drauds • Kombinācija • Lamatas • Motīvs • Pārskatīšanās • Temps • Upuris | Dāma |
|  |
| Taktiskie paņēmieni | Aizsardzības likvidēšana • Aizvilināšana • Atklātais uzbrukums • Bandinieku caurrāviens • Bloķēšana • Dubultšahs • Dubultuzbrukums • Dzirnavas • Gājiena spaids • Ievilināšana • Lauciņa atbrīvošana • Lineārs trieciens • Līnijas atbrīvošana • Pats • Pārsegšana • Pārslodze • Rentgenuzbrukums • Saistība • Starpgājiens • "Trakojošā" figūra |

 |